Hemmelige dokumenter: Zelenskyj skal ha vurdert okkupasjon av russiske landsbyer
Lekkede dokumenter fra amerikansk etterretning viser en langt mer sint, aggressiv og offensiv side av Ukrainas president. Det skriver Washington Post.  Ukrainas president Volodymyr Zelenskyj fremstår for det meste som sindig og behersket i landets møte med Russlands brutale krigføring. Men nå viser etterretningsdokumenter som Washington Post har fått innsyn i, at presidenten har vurdert å slå kraftigere tilbake offensivt – også på russisk side av grensen. Bak lukkede dører skal Zelenskyj blant annet ha vurdert å okkupere russiske landsbyer for å stille sterkere i eventuelle forhandlinger med russerne. Opplysningene er hentet fra hittil ukjente meldinger som amerikansk etterretning har fanget opp. De har så blitt offentlig kjent etter en omfattende lekkasje  som har blitt omtalt en rekke ganger tidligere i år. Rasende på Ungarn Det er ikke bare Russland som skal være målet for Zelenskyjs angivelige raseri. I sinne skal han også ha tatt til orde for å sprenge en oljerørledning mellom Russland og Ungarn. I en utdypende samtale sier tjenestemenn i etterrettingen at målet skal være å ramme ungarsk industri. Zelenskyj skal samtidig ha gitt uttrykk for «raseri mot Ungarn og derfor kunne komme med overdrevne og meningsløse trusler». Det amerikanske forsvarsdepartementet Pentagon har ikke avvist at de lekkede dokumentene er autentiske. I en utdypende samtale sier tjenestemenn i etterretningen at uttalelsen om å sprenge Druzjba-oljeledningen for å ramme ungarsk industri ble uttalt mens Zelenskyj ga uttrykk for «raseri mot Ungarn og derfor kunne komme med overdrevne og meningsløse trusler». Ungarn er medlem av både EU og Nato, men statsminister Viktor Orban regnes som en av Europas mest Russland-vennlige ledere. Avviste angrep på Russland som fantasi Da Washington Post i et intervju i Kyiv spurte Zelenskyj om han hadde antydet angrep mot å okkupere deler av Russland, avviste han dette som fantasi. Likevel forbeholdte han seg retten til å bruke ukonvensjonelle metoder for å forsvare landet sitt. Tidligere denne uken ble Storbritannia det første landet som oppfylte Zelenskyjs ønske om langtrekkende våpensystemer. Britene skal ha fått forsikringer om at krysserrakettene ikke skal brukes mot mål utenfor Ukrainas internasjonal anerkjente territorium.
Amerikansk etterretning har lekket dokumenter som viser en mer aggressiv side av Ukrainas president Volodymyr Zelenskyj. Ifølge Washington Post har Zelenskyj vurdert å okkupere russiske landsbyer og sprenge en oljerørledning mellom Russland og Ungarn. Opplysningene er hentet fra hittil ukjente meldinger som amerikansk etterretning har fanget opp. Pentagon har ikke avvist at dokumentene er autentiske, men Zelenskyj har tidligere nektet for angrep mot Russland.